Държавен вестник, бр. 107, 2025 г., стр. 19

БРОЙ  107	
Д Ъ Р Ж А В Е Н  В Е С Т Н И К 	
СТР.  19   
дисциплина и съвестно спазване на инструкции и мерки за безопасност. Лицата трябва да 
проявяват техническо любопитство, готовност за учене и умение да комуникират ефективно с 
колеги и преки ръководители. Необходими са и устойчивост на физическо натоварване, 
адаптивност към разнообразни условия на труд и ангажираност към качеството на изпълняваната 
работа. 
За упражняване на професията „Отопление, вентилация, климатизация и газова 
техника“ с придобита втора степен на професионална квалификация могат да бъдат 
изисквани следните правоспособности съобразно нормативните актове и спецификата на 
извършваните дейности: 
− Удостоверение за правоспособност за работа по електроинсталации до и над 1000 V 
съгласно Наредба № 3 от 9 юни 2004 г. за устройството на електрическите уредби и 
електропроводните линии (ДВ, бр. 90 от 2004 г.) за квалификационните групи по 
електробезопасност; 
− Свидетелство за правоспособност по заваряване съгласно Наредба № 7 от 2002 г. за 
условията и реда за придобиване и признаване на правоспособност по заваряване, 
издадена от министъра на образованието и науката (ДВ, бр. 100 от 2002 г.); 
− Сертификат за работа с флуорсъдържащи парникови газове, издаден в съответствие с 
Регламенти (ЕС) 2024/573 и (ЕС) 2024/2215, при извършване на дейности с оборудване, 
съдържащо хладилни агенти (включително термопомпи и охладителни системи); 
− Свидетелство за правоспособност съгласно Наредба № 2 от 2001 г. за условията и реда 
за придобиване и признаване на правоспособност за упражняване на професия по 
обслужване на парни и водогрейни котли, издадена от министъра на образованието и 
науката и министъра на труда и социалната политика (ДВ, бр. 9 от 2001 г.): машинист 
на котли с високо налягане – II или I степен; машинист на енергийни котли; оператор на 
енергиен блок. 
 
2.2. Трета степен на професионална квалификация по професията 
Лицата, придобили трета степен на професионална квалификация по професията 
„Отопление, вентилация, климатизация и газова техника“, самостоятелно планират, проектират, 
изграждат, настройват и поддържат комплексни ОВКХГ системи в жилищни, обществени, 
административни и индустриални сгради. Те извършват топлотехнически, хидравлични и 
аеродинамични изчисления, подбират оборудване и материали според изискванията на проекта, 
и оразмеряват тръбопроводи, въздуховоди, хладилни и газови инсталации. 
Изпълняват дейности по монтаж, въвеждане в експлоатация, пуск и настройка, както и 
демонтажни работи на елементи от ОВКХГ системи. Използват автоматизирани системи за 
управление на микроклимата, следят и анализират параметри като температура, налягане, 
влажност, шум, дебит, скорост и енергийна ефективност. Диагностицират неизправности, 
осъществяват техническа поддръжка и предлагат решения за оптимизация на системите. 
Работата включва използване на модерни измервателни уреди, дигитални инструменти и 
специализиран софтуер. Необходима е компетентност по електробезопасност, газова 
безопасност, заваръчни и монтажни технологии, както и познаване на нормативната уредба. 
Професията изисква висока степен на техническа самостоятелност, аналитично мислене, 
отговорност и умение за работа в динамична среда, включително при аварийни условия или в 
труднодостъпни зони на обектите. 
Професията изисква висока степен на самодисциплина, отговорност и способност за 
самостоятелно вземане на технически решения. Ценни личностни качества са аналитично